cyanic-selkie/wikianc huggingface dataset:
Carl Friedrich Karell
Muusikuna alustas Carl Pühavaimu kirikukooris, jätkas viiuldajana ja muusikadirektori abina, oli organistiks mitmes Tallinna kirikus. Aktiivsust heliloomingus tõendavad 1816–1817 David Heinzi noodikogumikes ilmunud klaveriteosed “Kolm poloneesi”, “Kaks ekosseesi” ja “Anglees” – esimesed eesti helikunstniku trükis ilmunud instrumentaalpalad.
1820 siirdus Karell Peterburi, kus oli koorirepetiitor ja organist, Moskvas ooperilaulja, Kiievi ja Smolenski kubermangus kapellmeister.
Suurim tunnustus tuli Peterburi õigusteaduskooli muusikaõpetaja ametis aastast 1837.
Karell nakatas kõiki erilise kiindumusega muusikasse ja nii kõneldi koolist kui õigusteadus- ja muusikaakadeemiast. Karelli käe all said muusikaõpetust ka Vene muusika hilisemad suurkujud, muusikateadlased Vladimir Stassov ja Aleksandr Serov ning helilooja Pjotr Tšaikovski. Neile antud muusikalise õpetuse olulisust on raske ülehinnata.
Krasnaja Gorka (täpsustus)
Krasnaja Gorka oli fort Kroonlinna juures. Krasnaja Gorka võib tähendada ka järgmist:
Natz-Schabs
thumb|Natz thumb|Natz-Schabsi valla paiknemine Lõuna-Tiroolis
Natz-Schabs (itaalia: Naz-Sciaves) on vald (comune) Lõuna-Tiroolis Põhja-Itaalias, paiknedes umbes 40 km Bolzanost kirdes.
Paavst Benedictus XVI, kelle emapoolsed vanaema ja vanavanaema olid seal sündinud, sai oktoobris 2011 linna aukodanikuks.
Geograafia
2010. aasta 30. novembri seisuga elas seal 2887 inimest ja valla pindala on 15,8 km².
Natz-Schabs külgneb järgmiste valdadega: Brixen, Franzensfeste, Lüsen, Mühlbach, Rodeneck ja Vahrn.
Frazioni
Natz-Schabsi vallas on frazioni (alljaotused, peamiselt külad ja asundused) Achia (Aica), Natz (Naz), Raas (Rasa), Schabs (Sciaves) ja Viums (Fiumes).
Aicha Püha Nikolause kirik
Traditsiooni järgi ehitati kabel aastal 1400. Praegune kirik, ümbritsetud kirikuaiaga, ehitati 16. sajandi lõpul suure lõhmuse kõrvale. Peasissepääsu kohal, parandatud vöörusega, on Friedrich Pacherile omistatud fresko. Johann Mitterwurzerile omistatud maal kõrgel altaril kujutab püha Nikolaust, püha Katariinat ja püha Oswaldit.
Keeleline jaotus
2011. aasta rahvaloenduse järgi kõneleb 93,54% rahvastikust esimese keelena saksa keelt, 5,49% itaalia keelt ja 0,97% ladiini keelt.
Häädemeeste Issanda Muutmise kirik
pisi| Häädemeeste Issanda Muutmise kirik ehk Häädemeeste õigeusu kirik on EAÕK haldusalas olev õigeusu kirik Häädemeeste vallas Häädemeestel.
Arhitektuur
Kirik ehitati aastatel 1870–1872 arhitekt Apollon Edelsoni projekti järgi. Historitsistlikul, ladina risti kujulise põhiplaaniga, maakivist ja tellistest seintega kirikul on kõrged ümarkaarsed aknad ja ümaraknad. Torne on kaks: üks sibulkupliga haritorn ja läänesissepääsu kohal paiknev kaheksatahuline telkkiivri ja sibulaga kellatorn. Fassaadid on pilastritega, lihtsa tellis- ja krohvdekooriga, mida teistel samalaadsetel kirikutel ei leidu. Interjööris on rikkaliku dekooriga kolmekorruseline eklektilises stiilis ikonostaas-kujusein. Kirikut on korduvalt remonditud. 1888. aasta tulekahjus vajus külili peatorni rist. Katust parandati 1990. aasta lõpus.
Kirik on 1998. aastast ehitismälestisena riikliku kaitse all.
Tänapäeval kasutab Häädemeeste õigeusu kirikut Häädemeeste Issandamuutmise kogudus.
Hea Eeskuju
Hea Eeskuju on auhind, millega tunnustatakse neid alg-, põhi-, kesk-, või kutsehariduskoolis õppivaid noori, kes on oma vabast tahtest viinud kodukandis ellu midagi sellist, mis võiks väärida kogu Eesti tähelepanu. Auhinna laureaat leitakse konkursi teel.
Hea Eeskuju tunnustuskonkursi eesmärgiks on vääriliselt tänada, tunnustada ja tõsta esile neid, kelle tublid saavutused on seni tähelepanuta jäänud. Innustada ja inspireerida noori üle Eesti tegemaks midagi head meie kogukonna heaks. Näidata, et noori märgatakse, neist hoolitakse ning neid tunnustatakse. Kõneldes noorte silmapaistvatest tegudest, näitame, et nad ei ole vaid tulevikutegijad, vaid tublide tegude elluviijad juba täna, kes väärivad rohkem toetamist ja märkamist.
Hea Eeskuju auhind antakse üle üritusel "Lahe koolipäev" ning esimest korda tehti seda 2008. aastal. Hea Eeskuju konkursi patroonideks on varem olnud endised riigikogu esimehed Ene Ergma ja Eiki Nestor. Alates 2019. aastast on konkursi patrooniks riigikogu liige Kristina Šmigun-Vähi.
Filaret (Gumilevski)
pisi|Piiskop Filaret. G. Gratšovi gravüür (1886)
Filaret (kodanikunimega Dmitri Grigorjevitš Gumilevski; varem eesti keeles kirjutatud ka kujul Humilevski; vene Дмитрий Григорьевич Гумилевский; sündides perekonnanimega Konobejevski, vene Конобеевский; 4. november (vkj 23. oktoober) 1805 Konobejevo, Tambovi kubermang – 21. august (vkj 9. august) 1866 Konotop) oli Vene Õigeusu Kiriku vaimulik ja usuteadlane, kirikuloo suurteose "Vene kiriku ajalugu" koostaja, Riia piiskop aastatel 1842–1848.
Tema ametiajal toimus Liivimaa kubermangus usuvahetusliikumine, mille tulemusel astus õigeusku üle saja tuhande eesti ja läti talupoja. Samuti asutati tema ametiajal veebruaris 1846 Riiga vaimulik kool, millest kasvas neli aastat hiljem välja Riia Vaimulik Seminar.
Hiljem oli ta aastatel 1848–1859 Harkovi ja Ahtõrka piiskop ning aastatel 1859–1866 Tšernigovi ja Nežinski peapiiskop.
Lineaarvõrratusesüsteem
Kui otsime arve, mis rahuldaksid samaaegselt mitut lineaarvõrratust, tuleb meil lahendada nendest võrratustest koosnev lineaarvõrratusesüsteem.
Filaret (Gumilevski)
Päritolu, haridus ja tegevus õppejõuna
Dmitri sündis Tambovi kubermangu Šatski maakonna Konobejevo külas preester Grigori Konobejevski perekonnas. Perekonnanime Gumilevski sai ta alles seminari astumisel seoses oma väikese kasvu ja alandliku loomusega (nimi tuletati ladinakeelsest sõnast humilis).
Lineaarvõrratusesüsteem
Lineaarvõrratuste süsteem koosneb kahest või enam lineaarvõrratusest.
Filaret (Gumilevski)
Päritolu, haridus ja tegevus õppejõuna
Vaimuliku hariduse omandas ta Tambovi vaimulikus seminaris. Seejärel jätkas ta 1826. aastal õpinguid Moskva Vaimulikus Akadeemias. 1829. aastal võttis ta vaimuliku akadeemia üliõpilasena vastu mungapühitsuse Filareti nime all. Tema pühitseja oli Moskva ja Kolomna metropoliit Filaret. Veebruaris 1830 pühitseti ta munkdiakoniks ja 11. juulil (vkj 29. juunil) 1830 munkpreestriks. Ta lõpetas vaimuliku akadeemia kirikuloo osakonna suvel 1831 ja nimetati järgmisel aastal sama õppeasutuse Pühakirja õppejõuks. Mais 1833 nimetati Filaret Moskva Vaimuliku Akadeemia inspektoriks ning moraali- ja praktilise teoloogia professoriks.
Lineaarvõrratusesüsteem
Võrratuste süsteemilahendiks on iga arv, mille korral mõlemad võrratused osutuvad tõesteks arvvõrratusteks. Võrratuste süsteemi lahendihulk on vaadeldavate võrratuste lahendite ühisosa.
Filaret (Gumilevski)
Päritolu, haridus ja tegevus õppejõuna
8. veebruaril (vkj 27. jaanuaril) 1835 ülendati Filaret arhimandriidiks ja nimetati sama aasta detsembris 30-aastaselt Moskva Vaimuliku Akadeemia rektoriks. 1837. aastal nimetati ta ühtlasi ka Moskva Jumalailmumise kloostri ülemaks.
Lineaarvõrratusesüsteem
Näide:
Filaret (Gumilevski)
Päritolu, haridus ja tegevus õppejõuna
2. jaanuaril 1842 (vkj 21. detsembril 1841) pühitseti arhimandriit Filaret Peterburi Kaasani katedraalis Pihkva piiskopkonna Riia (vikaar)piiskopiks. Asjade üleandmine uuele piiskopile aga venis, ja alles pärast audientsi keiser Nikolai I juures 28. juunil (vkj 16. juunil) 1842 sai ta võimaluse asuda oma ametikohustusi täitma.
Lineaarvõrratusesüsteem
Peale lihtsustamist saame:
Filaret (Gumilevski)
Päritolu, haridus ja tegevus õppejõuna
Kuigi vormiliselt oli see ametikõrgendus, tähendas tema piiskopiks pühitsemine tegelikult langust positsioonis. Selle eesmärgiks oli tema eemaldamine vaimulikust akadeemiast, kus Filaret paistis silma oma modernistlike vaadete ja uuenduslike õpimeetodite rakendamisega. Venemaa vaimulikus hariduses võttis ta ühena esimestest kasutusele filosoofilise analüüsi meetodi ja püüdis tõestada kiriklikke dogmasid mõistuslike tõdedena. Samuti rakendas ta oma teaduslikes töödes allikakriitikat ja keeleteaduslikku kriitikat. Tema eestvedamisel hakati Moskva Vaimulikus Akadeemias välja andma uut kirikuisade antoloogiat ja seal koostas ta ka uue patristika õpiku, mida peeti aga liiga vabameelseks ja uuenduslikuks ning mille kasutamiseks andis Pühim Valitsev Sinod loa alles 1859. aastal.
Lineaarvõrratusesüsteem
Kanname lahendid arvteljele ja loeme jooniselt ühise piirkonna.
Filaret (Gumilevski)
Tegevus Riia vikaarpiiskopina
Filaret saabus Riia abipiiskopkonda poliitiliselt pingelises olukorras. 1836. aastal asutatud abipiiskopkonna eelmine piiskop Irinarh oli ametist vabastatud oktoobris 1841 seoses Liivimaa kubermangus alguse saanud usuvahetusliikumisega, millele kaasaaitamise eest oli kohalik baltisaksa aadel piiskopi peale keiser Nikolai I-le kaevanud.
Usuvahetusliikumise hoog ei olnud aga raugenud ja juba 16. augustil (vkj 4. augustil) 1842, umbes kuu aega pärast uue piiskopi Riiga saabumist, tulid tema juurde uued talupojad palvekirjadega neid õigeusku vastu võtta. Uue ja senisest veelgi suurema hoo saavutas usuvahetusliikumine 1844. aastal. Usuvahetuse aktiivseimal perioodil 1845–1848 läks Pühima Valitseva Sinodi andmetel Liivimaa kubermangus õigeusku üle 110 222 talupoega, neist 62 898 lätlast ja 47 324 eestlast – kokku umbes 17% kubermangu elanikkonnast.
Dino Zoff
pisi|Dino Zoff (1974) Dino Zoff (sündinud 28. veebruaril 1942 Mariano del Friulis) on endine Itaalia jalgpallur.
Lineaarvõrratusesüsteem
Märkus: joonisel märgitakse range võrratus kaarega, mitterange võrratus täisnurgaga.
Filaret (Gumilevski)
Tegevus Riia vikaarpiiskopina
Piiskop Filaret kehtestas oma tegevuse alguses 11-punktilise programmi, mida ta hakkas jõudumööda piiskopkonnas ellu viima. Selle punktid olid järgmised:
Programmi elluviimine oli tagasivaates küllaltki edukas. Kui 1843. aastal oli Sinodi andmetel tema valitsuspiirkonnas kokku 17 kirikut ja 15 583 õigeusklikku, siis 1850. aastaks oli piiskopkonna aladel 109 kirikut ja 117 kogudust, kuhu kuulus 146 183 õigeusklikku.
Lineaarvõrratusesüsteem
Kuna meil on mitteranged võrratused on joonise kaared tehnilistel põhjustel valed!
Filaret (Gumilevski)
Tegevus Riia vikaarpiiskopina
1842.–1843. aastal hakati piiskopi algatusel Pihkva vaimulikus seminaris õpetama vaimulikukandidaatidele eesti ja läti keelt. Samal ajal algas ka jumalateenistusraamatute tõlkimine kohalikesse keeltesse, mille tulemusel olid usuvahetusliikumise kõrgpunktiks 1845. aastal kättesaadavad juba eesti- ja lätikeelne õigeusu katekismus ning palveraamat.
Lineaarvõrratusesüsteem
Vastuseks on arvuhulk, mis jääb kahekordse joone alla topeltviirutusena.
Filaret (Gumilevski)
Tegevus Riia vikaarpiiskopina
Filareti ajal peeti esimesed teadaolevad eesti- ja lätikeelsed õigeusu jumalateenistused. Esimese lätikeelse teenistuse pidas kevadel 1845 Riia Jumalaema Kaitsmise kirikus preester Jakov Mihhailov. Esimese eestikeelse teenistuse pidas sama aasta sügisel Tartu Jumalaema Uinumise kirikus preester Pavel Nevdatšin. Edaspidi laienes kohalikes keeltes jumalateenistuste pidamine üle kubermangu, 1846. aastal peeti eestikeelseid jumalateenistusi juba Võrus, Sangastes, Põltsamaal, Karulas, Haanjas ja Viljandis.
1846. aastal kiitis keiser heaks Riias vaimuliku kooli avamise, mis alustas tööd septembris 1847. Selles õppeasutustes oli eestlastel ja lätlastel võimalik õppida tasuta. Erinevalt Venemaa vaimulikest koolidest, kus said õppida vaid vaimulike lapsed, lubati sellesse kooli ka tavaliste talupoegade järeltulijaid. Neli aastat hiljem, juba pärast piiskop Filareti üleviimist, avati selle vaimuliku kooli baasil Riia Vaimulik Seminar.
Filareti kutsel asus Liivimaa kubermangu tööle mitmeid kõrgema vaimuliku haridusega preestreid, mitmedki neist tema endisest õppeasutusest Moskva Vaimulikust Akadeemiast. Teiste seas jõudis seda üleskutset järgides küll juba pärast piiskopi ametist lahkumist 1849. aastal Saaremaale tööle noor preester Vassili Karelin, kellest sai hiljem Venjamini nime all Riia ja Miitavi piiskop.
Lineaarvõrratusesüsteem
Lineaarvõrratusesüsteemi rakendustest
Vastuseks saame, et 10 liitrit vett tuleb võtta temperatuurivahemikus
Filaret (Gumilevski)
Tegevus Riia vikaarpiiskopina
Filareti ajal astusid Venemaa keskvalitsus ja Pühim Valitsev Sinod muidki samme usuvahetuse soodustamiseks, olles loobunud oma varasemast, baltisaksa aadlit soosivast poliitikast. Nii tõsteti detsembris 1843 ja märtsis 1846 Filareti palvel abipiiskopkonna vaimulike palkasid. Aprillis 1844 kinnitas keiser Nikolai I lõpuks kauaoodatud korra, mille kohaselt sai luterlikke talupoegi hakata õigeusu kirikuga ühendama. Filareti kava õigeusu kihelkonnakoolide võrgu rajamiseks Liivimaa kubermangus toetas aga keisri ukaas 7. maist (vkj 25. aprillist) 1845, mis määras kindlaks nii kihelkonna- kui ka abikoolide rajamise põhimõtted. Sügisel 1846 vabastas keiser oma ukaasiga õigeusklikud talupojad luterlikule kirikule kümnise tasumisest, mida luterlastest maaomanikud neilt vaatamata usuvahetusele nõudsid.
1848. aastal muutus aga keskvõimu poliitika usuvahetuse küsimuses. Seoses Euroopas aset leidnud 1848. aasta revolutsioonidega loobus keskvalitsus kohaliku aadli mõjuvõimu õõnestamisest ja õigeusu positsioonide tugevdamisest luterluse arvel. Samal aastal nimetati kolme Balti kubermangu kindralkuberneriks germanofiilne venelane Aleksandr Arkadjevitš Suvorov, kellega piiskop sattus teravasse konflikti. Piiskop välistas Suvorovi igasuguse sekkumise kirikuasjadesse, mis viis paratamatu konfliktini. Ilmaliku ja vaimuliku võimu tüli ning muutunud poliitika tulemusel vabastati Filaret 18. novembril (vkj 6. novembril) 1848 Riia vikaarpiiskopi ametist ja viidi üle Ukrainasse. Riiast lahkus ta 12. detsembril (vkj 30. novembril) 1848. Ta kirjutas oma lahkumise ja sel ajal Balti kubermangudes valitsenud olukorra kohta nii:
"Jumalale tänu selle eest, et mind, patust, ei viidud välja nii nagu viidi minu eelkäija; seni püsin veel Jumala armust ... See, kes käib tulekahjus möllavate leekide keskel, on õnnega koos, kui ta pole veel ära põlenud; niisamuti ka mina. Kogu asi on selles, et ei taheta, mitte mingi hinna eest ei taheta, et siin oleks õigeusk. Ja mida kõike selle nimel ei tehta?!"
Riia perioodil lõpetas piiskop Filaret ka oma kirikuloolise suurteose "Vene kiriku ajalugu" käsikirja (ilmus aastatel 1847–1848 Riias ja Moskvas) ning alustas bibliograafilise väljaande "Vene vaimuliku kirjanduse ülevaade" koostamist.
Tegevus Ukrainas
Üheaegselt Riia piiskopi ametist vabastamisega määrati Filaret 18. novembril 1848 juhtima Ukrainas asuvat Harkovi ja Ahtõrka piiskopkonda. 19. aprillil (vkj 7. aprillil) 1857 ülendati ta peapiiskopiks ja määrati Pühima Valitseva Sinodi liikmeks.
14. mail (vkj 2. mail) 1859 sai Filaretist Tšernigovi ja Nežinski peapiiskop, kellena ta oli ametis surmani.
Ukrainas jätkas piiskop Filaret aktiivset tööd hariduse ja kirikuelu edendamisel. Tema eestvedamisel asutati uusi kloostreid, kihelkonnakoole ja trükikodasid. Ta töötas välja uusi õppekavasid vaimulikele õppeasutustele ja tegeles laiaulatusliku heategevusega, kasutades selleks tihti oma kirjatööde eest saadud honorare. Tšernigovi piiskopkonnas pani ta aluse kohalikule piiskopkonna ajalehele "Tšernigovskije jeparhialnõje izvestija".
Lisaks kuulus ta alates 1852. aastast Keiserliku Vene Geograafiaseltsi liikmeskonda ja oli alates 1856. aastast Keiserliku Vene Arheoloogiaseltsi auliige. Piiskop Filaret oli ka Moskva ja Harkovi ülikooli, Kiievi ja Moskva vaimuliku akadeemia ning Keiserliku Teaduste Akadeemia auliige.
1866. aastal tema piiskopkonda tabanud kooleraepideemia ajal sooritas ta haigete trööstimiseks piiskopkonnas ringsõidu, kuid haigestus selle kestel ka ise koolerasse ja suri Konotopi linnas. Tema põrm toodi Tšernigovisse ja maeti sealse Püha Kolmainu peakiriku krüpti.
Kirjanduslik pärand
Piiskop Filaret oli tunnustatud teoloog, kelle peamine teaduslik ja kirjanduslik pärand kuulub patristika ja kirikuloo valdkonda.
Tema peateoseks loetakse kirikuloolist käsitlust "Vene kiriku ajalugu" ("История Русской Церкви"), mille ta lõpetas piiskopina Riias töötades. See annab ülevaate õigeusu kiriku ajaloost Venemaal 1826. aastani. Teos ilmus aastatel 1847–1848 Riias ja Moskvas. Teoses esitati esmakordselt Venemaa kirikuajaloo uus periodiseering, mis jagas kiriku ajaloo viide etappi: Venemaa ristiusustamisest mongolite vallutusteni (988–1237), mongolite ülemvõimu algusest Kiievi metropoolia lõhenemiseni (1237–1410), metropoolia lõhenemisest patriarhaadi moodustamiseni (1410–1588), patriarhaadi periood (1588–1721) ja sinodaalne periood (1721–1826). Hiljem kasutati seda vaimulikes õppeasutustes kirikuloo õpikuna. Seda on teiste seas kõrgelt hinnanud teoloog Georgi Florovski ja kirikuloolane Anton Kartašov.
Lisaks kuuluvad tema mainimisväärsete teoste hulka veel bibliograafiline väljaanne "Vene vaimuliku kirjanduse ülevaade" ("Обзор русской духовной литературы"; ilmus aastatel 1859–1861) ja "Õigeusu dogmaatiline teoloogia" ("Православное догматическое богословие"; ilmus 1864. aastal). Samuti kogus, koostas ja andis piiskop Filaret välja arvukalt pühakute elulugusid.
Eesti keeles piiskop Filareti teoseid ilmunud ei ole, kuid mitmed tema teoste venekeelsed väljaanded on saadaval Eesti Rahvusraamatukogus ja Tartu Ülikooli Raamatukogus.
Lineaarvõrratusesüsteem
Lineaarvõrratusesüsteemi rakendustest
Näide 2 :
Kolmnurga üks külg on 4cm ning kahe ülejäänud külje summa on 10 cm. Leidke kolmnurga küljed, kui need väljenduvad naturaalarvudena.
a= 4cm
b+c = 10
b=10-c
Teeme tabeli. Vastus : C ∈ [4;5;6 )
Lineaarvõrratusesüsteemi lahendamine
Näide 1
Viime tundmatuga liikmed ühele poole ja vabalt liikmed teisele. Sellega muutub liigutatava arvu märk.
Jagame alumise võrratuse läbi x ees oleva arvuga
Saame
Näide 2
Nüüd avame sulud
Viime tundmatuga liikmed ühele poole ja vabalt liikmed teisele. Sellega muutub liigutatava arvu ja y märk
Nüüd arvutame mõlemad pooled ära
Jagame mõlemad võrratused läbi y eesoleva arvuga
Ülikerglennuk
pisi|Huntair Pathfinder Mark 1 Ülikerglennuk on fikseeritud tiibadega, kuni kahe istekohaga mootorõhusõiduk, mille varisemiskiirus või minimaalne stabiilse lennu kiirus maandumisel ei ületa 35 sõlme kalibreeritud õhkkiirust.
Ülikerglennuki maksimaalne stardimass (MTOM) ei tohi ületada:
1) 300 kg üheistmelise maalennuki puhul;
3) 330 kg üheistmelise amfiib-, või vesilennuki puhul;
4) 495 kg kaheistmelise amfiib-, või vesilennuki puhul.
Ülikerglennukite liigid
1) A klassi ülikerglennukid, mille juhtimine toimub kas osaliselt või täielikult ülikergõhusõiduki raskuskeskme asendi muutmise teel kandepinna suhtes;
2) B klassi ülikerglennukid, mille kandepind on lennuki kerega ühendatud jäigalt ja mille juhtimine toimub juhtpindade abil.
Ajalugu
Ülikerglennuki revolutsiooni alustas John Moody, insener Ohio osariigist, kes kombineeris 1976. aastal Icarus II deltaplaani ja kahetaktilise sisepõlemismootori. Sel ajal muutus tavapäraste väikelennukitega lendamine üha kallimaks. Paljudel polnud raha, et võtta lennutunde, rentida või osta väikelennuk. Innukad piloodid, nagu Moody, kes soovisid lennata odavamalt, alustasidki lendamist deltaplaanidega.
1970. aastatel olid deltaplaanid väga populaarsed. Neid kasutati rannikul, mille reljeef oli muutlik ja kus oli lihtne lennata. Kui sport sisemaale levis, ei olnud seal piisavalt sobilikke stardiplatvorme – kaljusid ega kõrgendikke, millelt hüpata. Sel põhjusel hakkasidki inimesed deltaplaanidele kinnitama mootoreid, et kauem õhus püsida. Ülikerglennunduse tegi võimalikuks kahetaktiline mootor.
Ülikerglennukite kasutus
1. maist 2004 väljastatakse ülikerglennukitele lennukõlblikussertifikaadi asemel lennundustegevuse tehnilise teostamise lubasid, mis ei anna õigust õhusõiduki kasutamiseks mistahes ärilistel eesmärkidel. Lennukõlblikussertifikaate väljastatakse üksnes õhusõidukitele, millel on tüübisertifikaat. Kuna ülikerglennukite ehitus ei vasta Rahvusvahelise Tsiviillennunduse Organisatsiooni nõuetele, puudub neil ka tüübisertifikaat.
Jõgevatreff
pisi|Osalejaid kogu maailmast! Jõgevatreff (ka Jõgeva Treff) on Jõgeva maakonnas Kuremaa asulas igal aastal toimuv mootorratturite kokkutulek; ühtlasi Eesti suurim mootorratturite kokkutulek. Üritust korraldab MTÜ Jõgeva MC.
Esimene üritus toimus 1992. Üritus traditsiooniliselt toimub juuli viimasel nädalavahetusel ja kestab mitu päeva. Eslimesed osalejad tulevad kohale juba neljapäeval. Pileteid müüakse nii eelmüügist kui ka kohapeal. Territoorium on piiratud võrkaiaga ja turvatud ning koristatud kogu ürituse vältel*. Kuremaal leidub külalistemaja** ja ujula*** kompleks milles ürituse ajal võimalik kasutada õhtusauna ja kogu päeva jooksul dušid. Laagri territooriumil on paigutatud veevõtukohad ja palju välikäimlaid, lisaks ürituse kasutuses olevates hoonetes leidub tualette. *turvamehed hoiavad soovimatud külalised eemale ja jälgivad et keegi ei ohustaks oma käitumisega teisi ega ennast.
** külalistemaja kohad piiratud.
*** ujula basseinid ei ole kasutuses.
Põldjumikas
Põldjumikas (Centaurea scabiosa) on korvõieliste sugukonda kuuluv taimeliik.
Taim on Eestis tavaline ja ta kasvab kuivades valgusrikastes kohtades.
Fixing Reference
"Fixing Reference" on Imogen Dickey filosoofiline raamat. See ilmus Oxford University Pressi väljaandel 2015. aastal.
1.1 Küsimus ja vastuse põhiosad
Jutt on sellest, kuidas meil õnnestub tavaobjekte mõtlemises ja kõnes representeerida, kuidas ja mille tõttu mõtted ja väljendid käivad nende kohta, milles nende intentsionaalsus seisneb.
Mõtlemine üksikutest tavaasjadest on teatud laadi infokorraldamine. Me saame infot tajust ning teiste lausungitest ning korraldame need uskumuste kogumiteks, mille väljendamiseks me kasutame osutavaid termineid. Eesmärgiks on hoida "tunnetusfookust" vaimuvälistel asjadel. Me püüame häälestuda ümbritseva maailma asjadele. Dickie väidab, et meie tavamõtete intentsionaalsus ongi tunnetuse fokuseeritus. Nende uskumuste kujundamine, mis sisaldavad osutavaid propositsiooniosi, on tunnetuse fokuseerimise katse, ja intentsionaalsus on tulemuseks, kui see katse õnnestub.
Intentsionaalsust ja tõesust siduv printsiip. Mõte objekti kohta (objektile omadust omistav mõte) on tõene siis ja ainult siis, kui objektil on see omadus.
Tõesust ja õigustust siduv printsiip (ligikaudne versioon). Õigustus on tõesusele viiv: üldiselt ja eranditega, kui subjekti uskumus on õigustatud, siis subjektil ei vea, kui see on väär, ja tal mitte ainult ei vea, kui see on tõene.
Mootorrattur
Mootorrattur on isik, kes juhib mootorratast (või sõidab mootorrattaga). Kõnekeeles kasutatakse ka nimetusi tsiklist, motomees, tsiklimees/tsiklinaine.
Fixing Reference
1.1 Küsimus ja vastuse põhiosad
Oleks tarvis ka printsiipi, mis seob intentsionaalsust ja õigustust. See näitaks, miks see, et õigustus viib tõesusele, on intentsionaalsuse seletamisel oluline. Intentsionaalsust ja õigustust siduv printsiip (ligikaudne versioon). Uskumuste korpus käib mingi objekti kohta siis ja ainult siis, kui selle õigustamise vahend koondub sellele objektile, nii et arvestades, kuidas uskumused on õigustatud, subjektil ei vea, kui need pole objektiga vastavuses, ja subjektil mitte ainult ei vea, kui need on objektiga vastavuses.
Teleskoop on mingile objektile fokuseeritud siis ja ainult siis, kui eeldusel, et teleskoop töötab tavalisel kombel, annab ta andmete kogumi, mis on vastavuses sellega, missugune objekt on. Fokuseeritus ei taga, et andmete voog on objektiga vastavuses, kuid tagab, et kui andmete voog ei ole objektiga vastavuses, siis on midagi valesti. Intentsionaalsuse ja õigustuse printsiip võtab intentsionaalsust omamoodi fokuseeritusena. Pole tagatud, et õigustatud uskumuste korpus oleks objektiga, mille kohta see käib, ligikaudseski vastavuses. Aga uskumuste korpus käib objekti kohta parajasti siis, kui selle õigustamise vahend on fokuseeritud objektile, nii et see objekt on ainus asi, mille omadustega on selle vahendiga õigustatud uskumused vastavuses, kui just mõni segaja õnnetul kombel vahele ei tule.
Mootorrattur
Mootorratast käsitatakse tavaliselt kas mootorsõidukina, sõiduriistana või mootorispordivahendina. Liiklusseadus määratleb isiku, kes juhib mootorratast, mootorratturina.
Fixing Reference
1.1 Küsimus ja vastuse põhiosad
Juhtum 1. Värisev Käsi on väljend tundmatu autori kohta, kes on teinud palju glosse. Paleograafiline analüüs annab tugevad tõendid selle kohta, et need väriseva käega tehtud vasakule poole kaldu glossid pärinevad ühelt isikult. Kõik, mis tema kohta teada on, on järeldatud glossidest enestest. Värisev Käsi on kirjeldav nimi, s.o üksiktermin, mis on eksplitsiitselt kasutusele võetud stipuleerimise teel, mis seostab seda mingi kirjeldusega (siin: "Värisev Käsi" osutab nende glosside autorile), ning millest täielik arusaamine eeldab selle stipuleerimise teadmist. (Täielik arusaamine vastandub aupaklikule arusaamisele, mis seisneb teadmises, et termin osutab sellele, millele asjatundjad selle abil osutavad). Enamiku autorite arvates osutab kirjeldav nimi sellele, mis sellega seostatud kirjeldust rahuldab, kui niisugune asi on olemas.
Mootorrattur
Mootorrattasõit on paljude harrastajate jaoks ka oluline elustiili osa ja nemad defineerivad end tihtipeale selle kaudu.
Fixing Reference
1.1 Küsimus ja vastuse põhiosad
Juhtum 2. Geraint Sinine Bard oli nimi, mida kasutati tundmatu autori kohta, kes kirjutas keskaja kõmri keeles mitu laulu mütoloogistel teemadel. Esitati konkureerivaid hüpoteese tema elu kohta, kuni 1956. aastal näidati, et laulude autor oli 19. sajandi võltsija Edward Williams. Intuitsioonil on tugev kalduvus öelda, et järgi osutus, et Geraint on tühi nimi ning polnud kedagi, kelle kohta uurijate uskumused oleksid käinud. Need ei käinud ka Edward Williamsi kohta. Loomulik oleks öelda, et Geraintit polnud olemas, sest laulud olid võltsingud. Oletame, et nimel Geraint tõesti pole osutust ning pole kedagi, kelle kohta uurijate uskumused oleksid käinud. Kuidas seda seletada? Intentsionaalsuse ja õigustuse printsiip annab ühe usutava vastuse. Uurijate uskumused on õigustatud, aga kui need oleksid kooskõlas sellega, missugune Williams oli, siis see oleks ainult vedamine. Sellepärast ei käi nende uskumused Williamsi kohta. (Öeldu ei ole vastuolus ideega, et osutamine ei õnnestu sellepärast, et Williams ei rahulda "tegelikku" osutust fikseerivat kirjeldust "nende ballaadide autor 9. sajandist". Need, kelle meelest kirjeldava nime kandja on see, kes rahuldab seostatud kirjeldust, võivad võtta intentsionaalsuse ja õigustuse printsiipi piiranguna sellele, mis on "tegelik" intentsionaalsust fikseeriv printsiip.)
Nuutre-Kõpu paisjärv
Nuutre-Kõpu paisjärv on paisjärv Sakala kõrgustiku põhjaosas, Viljandi maakonnas Põhja-Sakala vallas Nuutre külas.
Järve pindala on 3,1 ha, keskmine sügavus 3–4 m, kaldajoone pikkus 1,048 km, kõrgus merepinnast 70,5 m ja see on paisutatud Ängi ojale. Järv kuulub Lääne-Eesti vesikonda ja Pärnu alamvesikonda. Järv pole avalik ega avalikult kasutatav veekogu.
Järvest väljavoolav Ängi oja siseneb 30 m pärast Suure-Jaani paisjärve.
Järv meenutab satelliidipildilt veidi painutatud jalga.
Niitsamblalised
Niitsamblalised (Cephaloziaceae) on lehthelviksammalde klassi kuuluv sugukond.
Andres Levald
Andres Levald (sündinud 7. juunil 1954 Tallinnas) on eesti maastikuarhitekt ja arhitekt.
Elukäik
Andres Levald lõpetas aastal 1972 Tallinna 2. keskkooli ja 1975 Räpina Sovhoostehnikumi maastikuaednikuna. 1976–1978 õppis ta Eesti NSV Riikliku Kunstiinstituudi arhitektuuriteaduskonnas. 1978 jätkas ta õpinguid Dresdeni Tehnikaülikoolis, mille lõpetas 1983 maastikuarhitekti diplomiga. Seejärel oli ta 1988. aastani aspirantuuris Ehituse Teadusliku Uurimise Instituudis (Ehituse TUI).
Ajavahemikus 1975–1976 töötas Tallinnas Eesti Maaehitusprojektis ja 1983–1988 Metsamajanduse ja Looduskaitse Teadusliku Uurimise Instituudi spetsiaalses konstrueerimisbüroos. 1989–1992 oli Andres Levald Tallinna peaökoloog ja juhtis Tallinna Keskkonnaametis linnaökoloogia osakonda. 1992–1996 oli ta ametis Tallinna linnavalitsuse keskkonnanõunikuna, linnavalitsuse liige 1992–1993. 1997–2013 töötas Levald planeeringute juhtivarhitektina OÜ-s E-Konsult.
Alates 2013. aastast on ta siseministeeriumi planeeringute osakonna nõunik ja koordineeris maakonnaplaneeringute koostamist. 2015. aasta septembrist viidi ruumilise planeerimise korraldamise ja planeeringute osakond üle rahandusministeeriumisse. Tal on volitatud arhitekt-ekspert, tase 8 kutse, on koostanud arvukalt planeeringuid ja keskkonnaprojekte. Pidanud loenguid ja juhendanud üliõpilasi Eesti Kunstiakadeemias, Tallinna Tehnikaülikoolis, Tallinna Ülikoolis, Sisekaitseakadeemias ja teistes Eesti kõrgkoolides.
Andres Levald on Eesti Arhitektide Liidu liige alates 1988. aastast, aastast 1996 kuulub liidu eestseisusse. 2000–2014 esindas ta Eesti Arhitektide Liitu Euroopa Arhitektide Nõukogus (ACE). Ta on Eesti Arhitektide Liidu Kutsekomisjoni esimees ja Muinsuskaitseameti maastikuarhitektuuri ekspertnõukogu esimees. Ta on Eesti Planeerijate Ühingu asutajaliige (2002), Eesti Haljastajate Klubi asutajaliige (1977) ja president (1990–1997). Osalenud rahvusvaheliste arhitektuurivõistluste žüriis.
Üllar Harald Joasoon
Üllar Harald Joasoon (7. juuli 1943) on eesti kirjanik.
On välja andnud neli raamatut:
Henri Konan Bédié
Ta sündis kakaokasvatajate baule peres ning õppis Prantsusmaal Poitiers' ülikoolis õigusteadust ja majandust.
Pärast Félix Houphouët-Boigny surma 1993. aasta detsembris sai temast Elevandiluuranniku president ja seda hoolimata peaminister Alassane Ouattara vastuseisust. Välismaalastevastast poliitikat ajanud Bédié majandusreformid kukkusid läbi, kuid ta võitis 1995. aasta presidendivalimised, mida opositsioon boikoteeris.
Bédié kukutati kindral Robert Guéï poolt sõjaväelise riigipöörde tulemusena 1999. aasta detsembris – ta põgenes Prantsusmaale, kuid naasis 2001. aastal kodumaale. 2002. aastal valiti ta Elevandiluuranniku Demokraatliku Partei esimeheks. 2007. aastani toetas ta üldiselt president Laurent Gbagbot.
2010. aasta presidendivalimistel kandideeris ta Elevandiluuranniku Demokraatliku Partei nimekirjas, kuid jäi (Laurent Gbagbo ja Alassane Ouattara järel) 25-protsendise häälte arvuga kolmandaks. Presidendivalimiste teises voorus toetas ta Alassane Ouattarat, kelle valimine kinnitati lõpuks 2011. aasta aprillis. 2020. aasta presidendivalimistel kogus ta 1,7 protsenti häältest.
Břidličná
Břidličná asub merepinnast 535 meetri kõrgusel.
Asulat on esmamainitud 1320. aastal. Linnaõigused sai Břidličná 1973. aastal.
Detsembri keskmine õhutemperatuur
Detsembri keskmine õhutemperatuur on kliimanäitaja, mis arvestatakse mingis kohas tehtud mitmeaastaste vaatluste alusel.
Detsembri jooksul mõõdetud õhutemperatuuride alusel arvestatakse kuu keskmine temperatuur. Kogu vaatlusperioodi andmed liidetakse ja jagatakse aastate arvuga.
Tabel
Tabelis on toodud detsembri keskmine õhutemperatuur aastatel 1981–2010 maailma eri paikades.
Pixley ka Seme ringkond
Pixley ka Seme ringkond on Lõuna-Aafrika Vabariigi Põhja-Kapimaa provintsis asuv 2. järgu haldusüksus.
Ringkond on saanud nime Pixley ka Isaka Seme (u.1881–1951) järgi, kes oli üks esimesi mustanahalisi juriste Lõuna-Aafrikas ja üks Aafrika Rahvuskongressi asutajatest.
Võlla tamm
pisi|[[Johannes Pääsukese 1913.a fotoplaadile jäädvustatud pilt, millega Võlla hiietamm maarahvale laiemalt tuntuks sai]] right|pisi|Võlla tamm oktoobris 2005
Võlla tamm (ka Hellamaa Võlla hiietamm) on pühapuu Muhu kihelkonna ja valla Hellamaa külas.
Puu murdus 2008. aastal.
Krooneetrid
Krooneetrid on tsüklilised polüeetrid, enamasti korduvate eeterlülidega (-O-CH2-CH2)n ühendid. Siia loetakse ka harvem ettetulevad analoogset tüüpi makroheterotsüklid, mille molekulis on hapniku aatomi asemel S (tiakroon), NH (asakroon) jt elemendid.
pisi|center|700px|Enamtuntud krooneetrid: 12-kroon-4, 15-kroon-5, 18-kroon-6, dibenso-18-kroon-6 ja diasa-18-kroon-6 pisi|[[18-kroon-6 koordinatsioon kaaliumiooniga]]
Krooneetrite spetsiifiliseks ühisjooneks on tsüklisisene tühik, mille hapnikuaatomitega seonduvad kergesti mitmed katioonid ja protoneeritud aminorühma sisaldavad ühendid. Tugevasti komplekseeruvad leelismetallide katioonid andes stabiilsed ühendid. Seejuures tsükli väliskülg on hüdrofoobne. Seetõttu moodustunud soolad reeglina lahustuvad mittepolaarsetes orgaanilistes solventides.
Põhja-Ruhja kihelkond
Põhja-Ruhja kihelkond ehk Ziemeļrūjiena kihelkond (saksa keeles Kirchspiel Nord-Rujen, läti keeles Ziemeļrūjienas draudzes novads) oli haldusüksus Liivimaal Volmari kreisis. 300px|pisi|right|Volmari kreis [[Ludwig August Mellini kaardil "Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel" (1798)]]
Hüdrotermiline karboniseerimine
Hüdrotermiline karboniseerimine (inglise keeles HTC – hydrothermal carbonisation) on süsinikku sisaldava orgaanilise aine töötlemine vesikeskkonnas kõrgel temperatuuril ja suurel rõhul. Temperatuur on alati kõrgem kui 160 °C ja rõhk suurem kui 20 atmosfääri.
Hüdrotermiline karboniseerimine jagatakse enamasti kõrg- ja madaltemperatuurseks protsessiks. Kõrgtemperatuurse HTC korral jääb töötemperatuur vahemikku 300–800 °C. Meetod võimaldab saada mitmesuguseid süsinikuvorme alates amorfsest ja lähikorrapäraga materjalist kuni kristalliliste, kaugkorrapäraga vormideni, näiteks süsiniknanotoru, grafiit või mitmekihiline grafeen. Madaltemperatuurse HTC töötemperatuur on alla 300°. Selliste tingimuste juures saab orgaanilisi ühendeid lagundada. Kõige uuritumad ühendid madaltemperatuurse HTC korral on mono- ja disahhariidid, näiteks glükoos ja sahharoos. Madaltemperatuuriline HTC võimaldab sünteesida sfäärilise kujuga osakesi.
Ülevaade
pisi|Kõrgtemperatuurse sünteesiprotsessi jaoks mõeldud autoklaav Hüdrotermilist karboniseerimist plaaniti algselt kasutada vedelkütuste tootmiseks orgaanilistest lähteainetest. Esimene vastav publikatsioon pärineb aastast 1913. Friedrich Bergius uuris võimalusi põllumajanduslike jäätmete kasutamiseks vedel- ja tahkekütuste tootmisel. Ta kirjeldas ka protsessi käigus reaktori põhja kogunenud tahket süsinikurikast materjali. Uuesti hakati selle materjali vastu laiemat huvi tundma 2000. aastate keskpaigas, kui ilmnes, et sellest saab toota mitmesuguseid süsinikmaterjale. HTC meetodil saadud süsinikmaterjal on tuntud ka biosöena.
Kõrgtemperatuurne HTC
Kõrgtemperatuurne HTC meetod on kasutusel peamiselt eeltöötlemata biomassist vedel- ja gaasifaasiliste kütuste tootmiseks. Madalad nafta ja maagaasi hinnad piiravad selle meetodiga toodetud kütuste kasutamist. Teine rakendus on kristalliliste süsinikmaterjalide süntees, kuid see on vähe levinud, sest vajalikud süsteemid on kallid ja protsesside saagised on väikesed.
Madaltemperatuurne HTC
Sahhariidide lagunemine alam-superkriitilistes tingimustes vesikeskkonnas dehüdratatsiooni- ja aldoolkondensatsiooni reaktsioonide kaudu on mitmeetapiline protsess. Heksooside (kuuelülilised monosahhariidid, näiteks glükoos) dehüdratatsioonil tekib esmalt 5-hüdroksümetüülfurfuraal (HMF). HMF tekkele järgneb hulk paralleelselt toimuvaid reaktsioone, millega koos toimuvad aldoolkondensatsioonireaktsioonid. Aromaatsed struktuurid tekivad Diels-Alderi reaktsioonide tulemusena.
Georg Liiv
Georg Liiv (9. mai 1933 – 9. detsember 1982) oli eesti keeleteadlane, foneetik.
Ta oli eksperimentaalse foneetika rajajaid Eestis.
Mark Giordano
Mark Giordano (sündinud 3. oktoobril 1983 Torontos) on Kanada jäähokimängija, kes mängib kaitsjana NHL-i klubis Toronto Maple Leafs.
Aastatel 2002–2004 mängis ta Ontario Hockey League'i klubis Owen Sound Attack.
2004. aasta suvel osales Giordano NHL-i klubi Calgary Flamesi treeninglaagris ja sõlmis seejärel klubiga lepingu. Aastatel 2004–2006 mängis ta American Hockey League'is (AHL) Flamesi tütarklubides Lowell Lock Monsters ja Omaha Ak-Sar-Ben Knights. Hooajal 2005/06 paistis ta AHL-is silma suure resultatiivsuse poolest (16+42). NHL-is debüteeris ta Flamesi meeskonnas 30. detsembril 2006 mängus St. Louis Bluesi vastu. Hooajal 2005/06 sai ta Flamesi meeskonnas kirja kokku seitse mängu. Järgmisel hooajal mängis ta juba põhiliselt Flamesis. 14. oktoobril 2006 lõi ta mängus Toronto Maple Leafsi vastu oma kaks esimest väravat NHL-is.
Hüdrotermiline karboniseerimine
Madaltemperatuurne HTC
HTC vaheühendid on furaanilaadsed ühendid, mis aldoolkondensatsioonireaktsiooni tulemusena moodustavad vees lahustuvaid polümeere. Polümeeride kontsentratsiooni kasv ajas viib küllastuskontsentratsioonini, mis viib omakorda süsinikmaterjalist sfääride väljasadenemiseni lahusest. Süsinikurikaste sfääride lõplik läbimõõt on enamasti mikromeeterskaalas.
Tehniliste parameetrite mõju madaltemperatuursele HTC-le
Hüdrotermiline karboniseerimine korraldatakse autoklaavis. Autoklaav võimaldab kontrollida reaktsioonikeskkonna temperatuuri, rõhku, reaktsiooniaega, süsteemi veesisaldust ja vedela faasi pH-d.
Mark Giordano
Hooaja 2008/09 eel naasis Giordano Calgary Flamesi. Seejärel mängis ta Flamesi põhimeeskonnas kokku kolmteist hooaega. Aastatel 2013–2021 oli ta Flamesi kapten. Oma resultatiivseima hooaja tegi ta 35-aastaselt 2018/19, kui lõi liigas 17 väravat ja andis 57 väravasöötu. Hooaja lõpus pälvis ta liiga parimale kaitsemängijale antava James Norris Memorial Trophy ning valiti liiga sümboolsesse koosseisu (NHL All-Star team). Aastatel 2015, 2016 ja 2020 osales Giordano NHL-i tähtede mängul. 2020. aastal pälvis ta Mark Messier Leadership Award'i.
2021. aasta juulis valis NHL-is esimest hooaega alustav klubi Seattle Kraken Giordano Expansion Draft'is. Hooaja eel valiti Giordano Krakeni kapteniks. Ta asus hooaja alguses ühes kaitsepaaris mängima koos Jamie Oleksiakiga.
Hüdrotermiline karboniseerimine
Temperatuur
Temperatuur mõjutab süsinikmaterjali osakeste lõplikku suurust. Üldjuhul suureneb temperatuuri kasvades sfääride keskmine läbimõõt. Temperatuur mõjutab ka osakeste suuruse jaotust. Mida kõrgem temperatuur, seda ühtlasema suurusega on osakesed. Kõrgem temperatuur suurendab ka osakeste süsinikusisaldust, kuid vähendab protsessi saagist. Temperatuur määrab ära ka protsessi toimumise termodünaamilise võimalikkuse ja kiiruse. Arrheniuse võrrandi kohaselt määrab temperatuur reaktsiooni kiiruse. Uuringud temperatuuri mõjust glükoosi hüdrotermilisele töötlusele on näidanud, et kui glükoosi hüdrolüüs 150° juures koos sellele järgneva dehüdraatumisreaktsiooniga võttis aega 4 h, siis 270° juures läks vähem kui minut. Juhul, kui töötatakse mitmest komponendist koosneva biomassiga, tuleb temperatuuri valikul arvestada biomassi komponentide keemilisi omadusi. Tselluloos hüdrolüüsub 220 °C, hemitselluloos 180 °C ja ligniin 200 °C juures.
Lähteaine koostis
Lähteaine koostis mõjutab sünteesitud osakese läbimõõtu ja vajalikku temperatuuri. Glükoosi, tärklise ja sahharoosi kasutamisel kõrgemal temperatuuril kui 170 °C on tekkivate osakeste keskmine läbimõõt erinev. Sarnastel tingimustel kasvab osakeste keskmine läbimõõt suunas glükoos–>tärklis–>sahharoos.
FP-45 Liberator
FP-45 Liberator on Ameerika Ühendriikide püstol, mida teise maailmasõja ajal toodeti vaenlase poolt okupeeritud alade vastupanujõududele. Liberatorit ei kasutanud ei Ameerika Ühendriikide ega muude Liitlaste väed ning teated selle sihtotstarbelisest kasutamisest on harvad (vähemalt osaliselt seetõttu, et sihtgrupp, irregulaarsed vastupanuväed, ei dokumenteerinud enda tegevusi). Mõned püstolid siiski vastupanujõududele väljastati ning enamiku neist hävitasid Liitlased pärast teise maailmasõja lõppu.
Haagi kongress
Haagi kongressi peavad paljud esimeseks föderaalseks hetkeks Euroopa ajaloos. Kongressi peeti Hollandis Haagi linnas 1948. aasta 7.–11. maini ning seal osales 750 (teistel andmetel rohkem kui tuhat ) delegaati üle Euroopa. Lisaks olid kohal ka vaatlejad Kanadast ja Ameerika Ühendriikidest.
Hüdrotermiline karboniseerimine
Lähteaine kontsentratsioon
Lähteaine kontsentratsioon mõjutab osakese suurust. Glükoosi lahuse kontsentratsiooni suurendamine suurendab kaks korda osakeste läbimõõtu ligikaudu 10%. Sfääride läbimõõt jääb muutumatuks, kui lahuse kontsentratsioon ületab kriitilise piiri.
Kuumutamise kiirus
Temperatuuri tõstmise suur kiirus (suurem kui 10 °C/min) soodustab monodispersse aine saamist. Keskmine kuumutuskiirus 2–5 °C/min annab saaduseks süsiniksfäärid raadiusega 2,5–9 μm, aga kasutades kuumutuskiirust 20 °C/min, on tulemuseks sfäärid läbimõõduga 1,5–1,8 μm. Kiiremini kuumutades saab sünteesida kitsama suurusjaotusega ja väiksemaid osakesi.
Saagis
HTC saagis on pestud ja kuivatatud tahke produkti massi suhe lähteaine massi. Glükoosi korral saavutatakse maksimaalne saagis 200 °C juures. Kõrgemal temperatuuril hakkab saagis vähenema, sest valdavaks muutuvad gaasistumis- ja pürolüüsireaktsioonid ning osa süsinikku läheb seega üle gaasifaasi. Madalam saagis temperatuuril alla 200 °C tuleneb glükoosi muutumisest teisteks vees lahustuvateks kõrvalproduktideks, näiteks levuliinhape, dihüdroksüatsetoon ja metaanhape.
Tahked kütused
Madaltemperatuurset HTC-d saab kasutada ka tahke kütuse tootmiseks. Üldjuhul kasutatakse toorainena kohalikku biomassi. HTC selge eelis on võimalus kasutada kuivatamata, heterogeenset biomassi ja kütuse suur kütteväärtus. Biosöe kütteväärtus on umbes sama suur kui pruunsöel.
Funktsionaliseeritud süsinikmaterjalid
Funktsionaliseeritud süsinikmaterjalide valmistamiseks on mitu võimalust. Üks neist on lisada lähtematerjali vesilahusesse lisandeid. Karbonüülrühmadega rikastatud süsinikmaterjale võib saada glükoosi hüdrotermilisel karboniseerimisel akrüülhappe juuresolekul.
Huvitavaid tulemusi on saavutatud süsinikmaterjalide dopeerimisel muude elementide aatomitega. Näiteks rakendati HTC-d glükoosi vesilahusele, millesse lisati albumiini. Tekkisid 20–50 nanomeetri suurused süsinikmaterjali struktuurid, mis olid rikastatud lämmastikuga. Lämmastiku lisamine süsinikmaterjalile suurendab selle katalüütilist aktiivsust ja adsorptsioonivõimet ning parandab materjali vastupidavust keemilistele reagentidele.
Aktiveeritud süsinikmaterjalid
pisi|Süsinikupallid, mis on valmistatud hüdrotermilise karboniseerimise meetodil ja töödeldud 6 h CO2-ga. GDAC (glucose derived activated carbon) märgib glükoosist saadud aktiveeritud süsinikku pisi|Võrdluseks süsinikupallid, mis on valmistatud hüdrotermilise karboniseerimise meetodil ja mida ei ole CO2-ga töödeldud Aktiveerimine tähendab saadud süsinikmaterjalide edasist töötlemist, muutmaks nende keemilisi ja füüsikalisi omadusi, ning väljendub materjali poorsuse ja eripinna suurenemises. Näiteks süsihappegaasiga CO2 töötlemine eemaldab süsinikmaterjali struktuuriga nõrgalt seotud süsiniku aatomid. Selle protsessi käigus tekivad poorid. Nii jäävad järele kuni mõne nanomeetri pikkused tühimikud ja kanalid, mis toimivad adsorptsioonitsentritena. Juuresolevatel piltidel on näited süsihappegaasiga töödeldud ja töötlemata süsinikupallidest. Poorid on nii kitsad, et pinnamorfoloogia erinevused ei ole piltidel eristatavad.
Süsinikmaterjalide aktiveerimine jaotatakse füüsikaliseks ja keemiliseks, mis on aga paljuski tinglik, sest mõlemal juhul toimuvad nii keemilised reaktsioonid kui rakendatakse füüsikalisi mõjutusi. Füüsikalist aktiveerimist võib vaadelda gaasifaasilise aktiveerimise ja keemilist aktiveerimist tahkefaasilise aktiveerimisena.
Keemiline aktiveerimine
Keemilise aktiveerimise korral immutatakse algset süsinikmaterjali kemikaaliga, mis katalüüsib reaktsioone süsiniku ja lisandite vahel. Enim levinud reagendid on tsinkkloriid ZnCl2 ja kaaliumhüdroksiid KOH. HTC-ga saadud süsinikurikka materjali keemilisel aktiveerimisel võib saada suure eripinnaga mikropoorseid süsinikmaterjale, mille pooride suuruse jaotust mõjutavad HTC temperatuur ja kestus.
Füüsikaline aktiveerimine
Füüsikalise aktiveerimise korral oksüdeeritakse süsinikmaterjali gaasilise reagendiga. Aktiveerimine toimub kõrgel temperatuuril (800–1000 °C). Oksüdeerijana kasutatakse veeauru H2O, süsihappegaasi ja õhku. Füüsikalise aktiveerimisega saab valmistada sarnase poorsuse ja eripinnaga materjale nagu keemilise aktiveerimise korral. Erinevused tulevad sisse protsessi saagises ja produkti pinnamorfoloogias.
Haagi kongress
Hispaania riigimees Salvador de Madariaga pani kongressi ajal ette Euroopa Kolledži loomise. Tema nägemuses oleks tegemist olnud kolledžiga, kus paljudest riikidest pärit ülikooli lõpetanud noored, kellest osade kodumaad alles hiljuti omavahel sõdisid, saanuksid koos õppida ja elada.
Kongress arutles veel Euroopa Nõukogu tulevase ülesehituse ja rolli üle. Kongressil osalenud Teitgen ja Maxwell-Fyfe olid olulisel kohal Euroopa Nõukogu egiidi all vastu võetud Euroopa inimõiguste ja põhivabaduste kaitse konventsiooni loomisel.
Kongress andis ka võimaluse tõsta üldsuse arvamust Euroopa ühtsusest. 1948. aasta 20. juulil toimunud Lääne-Euroopa Liidu ministrite kohtumisel käis Schumani valitsuse välisminister Georges Bidault välja idee Euroopa Assamblee (see realiseerus hiljem Euroopa Nõukogu näol) ning Euroopa tolli- ja majandusliidu loomiseks (millest kasvasid välja Euroopa Söe- ja Teraseühendus ning Rooma lepingutega loodud kaks ühendust). Seega võib kokkuvõtvalt öelda, et kongressi lõppjäreldustest sai Prantsusmaa valitsuse poliitika alus ning seejärel ka kogu Euroopa valitsemise poliitika alus.
Kuigi toimunud kongressi olulisust ei alahinnata praegugi, on tänapäevased hinnangud toimunule sageli ka veidi tagasihoidlikumad. 2013. aasta 11. aprilli Sirbis kirjutab Hent Kalmo, et "tagantjärele näib 1948. aastal peetud suurejooneline Haagi kongress Euroopa lõimumises ehk olulise piirikivina, kuid tegelikult oli see nn Monnet meetodile alternatiivne tee, mis viis (siiani üsna hambutu) Euroopa Nõukoguni, mitte Euroopa Liiduni".
Mark Giordano
Kanada jäähokikoondise koosseisus osales Giordano 2010. aasta maailmameistrivõistlustel.